Diari Oficial de la Generalitat Valenciana


Sumari del DOGV 7544, del 10-06-2015 (2015/5334)

Informació pública de la resolució de la Direcció General de Transports i Logística, per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers d'Alacant-Orihuela CVA-090.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5334


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la resolució de la Direcció General de Transports i Logística, per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers d'Alacant-Orihuela CVA-090. [2015/5334]  
La Llei 6/2011, d'1 d'abril de la Generalitat, de Mobilitat de la Comunitat Valenciana, establix en l'article 22, apartat 2, modificat per la disposició final primera de la Llei 1/2012, de Mesures Urgents d'Impuls a la Implantació d'Actuacions Territorials Estratègiques, que la Generalitat és l'autoritat de transport competent per a la provisió dels servicis de transport de la Comunitat Valenciana, i que l'exercici d'esta competència s'exercirà per mitjà de l'Agència Valenciana de Mobilitat, sense perjuí que en els casos en què així procedisca per interés públic la dita competència serà assumida per la conselleria competent en matèria de transport.  
Com a conseqüència del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, que en l'article 16.1 suprimix l'Agència Valenciana de Mobilitat, les funcions que l'ordenament jurídic atribuïa a l'Agència Valenciana de Mobilitat van ser assumides, a partir de l'1 de gener de 2013, per la Conselleria d'Infraestructures, Transports i Medi Ambient.  
D'altra banda, la Direcció General de Transports i Logística va notificar a Autocares Costa Azul, SA, la resolució en virtut de la qual se la requeria per a prolongar el servici públic de transport de viatgers per carretera del qual era titular en tant que per causa de caducitat concloguera el procediment tendent a determinar la subsegüent prestació del servici en aplicació del que disposa l'article 97.3 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
El mencionat requeriment es va fer basant-se en la Resolució de 28 de desembre de 2012, de la Direcció General de Transports i Logística, en virtut de la qual es resolia:  
«Iniciar el procediment de licitació dels corresponents contractes de gestió de servici públic, i ordenar l'elaboració dels necessaris projectes de servici públic de transports i els plecs de clàusules administratives que regiran en la referida licitació, referit a l'àmbit de les concessions actuals que s'indica en l'annex a esta resolució. La licitació es durà a terme en els termes de l'article 31 de la Llei 6/2011, de Mobilitat de la Comunitat Valenciana, amb respecte en tot cas a les previsions contingudes en el Reglament (CE) 1370/2007, del Parlament Europeu i del Consell».  
En desplegament de la dita resolució, esta direcció general ha redactat el projecte de servici públic de transport de viatgers d'Alacant-Orihuela CVA-090, a fi de definir els aspectes bàsics de prestació del servici que es pretén contractar.  
I atés que el referit projecte inclou la documentació requerida per l'article 25 de la Llei 6/2011, de Mobilitat de la Comunitat Valenciana, i reunix els requisits necessaris per a ser sotmés als tràmits d'informe oficial i informació pública d'acord amb el que disposa l'article 86 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú, esta direcció general, fent ús de les atribucions delegades per Resolució de la consellera d'Infraestructures, Territori i Medi Ambient, d'1 d'agost de 2014, resol:  
  
Primer  
Aprovar inicialment el projecte de servici públic de transport d'Alacant-Orihuela CVA-090.  
  
Segon  
Remetre el projecte a les administracions i als operadors que puguen resultar afectats per a l'emissió d'informe o formulació d'observacions i sotmetre'l al tràmit d'informació pública, d'acord amb el que disposa l'article 86 de la Llei 30/1992, de 30 de novembre (LRJPAC), als efectes de presentació d'observacions sobre l'estructura, l'organització i les condicions d'operació del servici de transport públic.  
El termini per a la presentació d'observacions serà de 30 dies comptadors des de l'endemà de la publicació en el Diari Oficial de la Comunitat Valenciana.  
Llocs d'exposició:  
Adreça d'Internet: http://www.citma.gva.es/web/transportes/proy-inf-publica0.  
Locals de la Conselleria d'Infraestructures, Territori i Medi Ambient, de la ciutat administrativa 9 d'Octubre, torre 1, calle de Castán Tobeñas, número 77, planta 9a, 46516 València.  
Servici Territorial de Transports d'Alacant, avinguda d'Aguilera, número 1, 03045 Alacant.  
  
Contra esta resolució que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures i Transport en el termini d'un mes comptador a partir de l'endemà de la notificació, d'acord amb el que establix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que s'utilitze qualsevol altra via que es considere oportuna.  
  
València, 22 de maig de 2015.- El director general de Transports i Logística: Pablo Cotino Mulet.